סליק "השומר" בכפר גלעדי

סליק "השומר" בכפר גלעדי הוא סליק שנחפר בכפר גלעדי ב-1922 על ידי אנשים הקשורים לארגון השומר ונחשב לסליק המשמעותי הראשון שנבנה בארץ. הסליק שימש לאחסון כמות גדולה של נשק ותחמושת שיועדה הן לשימושו של הקיבוץ והן לסיוע ליישובים אחרים. הסליק נחשף רק ב-1975 ונפתח לביקורים ב-1996 לאחר שהוגדר כאתר מורשת מטעם המועצה לשימור אתרי מורשת בישראל ועבר שימור. האתר נסגר ב-2019 לאחר שגשמים חזקים גרמו להתמוטטות של חלק מהסליק. כפר גלעדי הוקם ב-1916 על ידי אנשי השומר בשם "כפר בר גיורא". לאחר מותו של מנהיג הקבוצה ישראל גלעדי ב-1918 שונה שם היישוב ל"כפר גלעדי". במהלך מאורעות תל חי הותקפו תל חי והקיבוץ דבר שאילץ את תושבי הקיבוץ לנטוש אותו למספר חודשים עד חזרתם. במהלך אירועים אלו סבלו המתגוננים ממחסור בנשק ומחוסר סיוע מיישובים אחרים. כלקח ממצב זה החליטו תושבי הקיבוץ ש"אם אין אני לי, מי לי" ושהישוב ידאג מעתה לנשק של עצמו ללא תלות בגורם חיצוני. חלק מתהליך מימוש החלטה זו היה הצורך לבנות סליקים לאחסון את נשק המגן הלא חוקי. גם לאחר הקמת ארגון ההגנה ב-1920 לא פסה החשדנות של חלק מחברי הקיבוץ כלפי המוסדות הציוניים המרכזיים ולכן החליטה אותה קבוצה על הקמת הארגון החשאי הקיבוץ החשאי והוא שהוביל את מאמצי ההתחמשות בקיבוץ תחת מעטה חשאי כבד. חפירת הסליק החלה ב-1921 ונמשכה כשנה. הסליק נחצב בסלע מתחת לאורווה ופתחו בפינת האורווה. החציבה נעשתה במהלך הלילות על ידי 5 מחברי המשק ללא ידיעת שאר חברי המשק. את הקרקע החפורה היו העובדים מפזרים מסביב למשק. עומקו של הסליק היה כ-7–8 מטר וכלל חדר לאחסון הנשק בגודל של כ-2.5 מטר על 2.5 מטר וגובהו כ-2 מטר. מחדר זה נחפר מסדרון מילוט באורך של כ-20 מטר ובקצהו פתח מוסווה בצלע של גבעה. ברצפת הסליק נחפרו בורות בהן הוצבו חביות שמולאו שמן לאחסון כלי נשק. בגלל האתגרים ההנדסיים שנגרמו מהחציבה בסלע ומהעומק של הסליק היה צורך בסיוע של מומחים על מנת להשלים את הבנייה לשם כך הובאו למקום בעלי מקצוע וביניהם המהנדס גדליהו וילבושביץ (אחיה של מניה שוחט) כדי ליעץ בנושא אוורור הסליק והמנהרה וכן איסר בארי לסיוע באיטום הקירות מפני רטיבות. על פתח הפיר הותקנה דלת ברזל שהוסוותה על ידי חבילות חציר. סליק זה היה הראשון שנבנה בקיבוץ ונחשב ל"אבי הסליקים" מכיוון שהיה הסליק הבנוי הראשון בארץ. אחריו נבנו בקיבוץ עוד 18 סליקים (לפחות). עם סיומו החלו חברי הקיבוץ למלא אותו בנשק שחלקו הושג בלבנון וסוריה וחלקו הושג באירופה. כאחראי על כל הסליקים מונה אברשה שמוקלר (אברהם רביד) והוא מינה אחראי על כל סליק וסליק מבלי שאחד יידע על חברו. בתקופת מאורעות תרפ"ט הועברו כ-300 רובים ואקדחים, בהנחיית מניה שוחט, מהסליק לסייע להגנה על חיפה. ב-18 ביוני 1946 (לפני השבת השחורה) הקיף הצבא הבריטי את הקיבוץ והחל לחפש סליקים אך לא מצא את הסליק. לאחר מלחמת העצמאות המשיך קיום הסליק להישמר בסוד שהועבר בין אנשים בודדים ואותם בעלי הסוד המשיכו לתחזק את הסליק וכלי הנשק שבו כדי שיהיו "מוכנים ליום פקודה". ב-1983 תוכננה הקמת שכונה מעל הסליק ואז נחום הורביץ חשף את קיום הסליק. הנשק שנאסף בסליק הועבר לרשות המשטרה והוחזר בהמשך לקיבוץ לאחר שעמד בדרישות הבטיחות וברישוי הנדרש. במסגרת הטיפול בסליק נאטם הפתח של מנהרת המילוט ונחפר גרם מדרגות שהגיע למסדרון וזאת כדי להקל על הגישה לסליק. בשנת 1996 הוחלט לפתוח את הסליק לביקורים לקהל הרחב. בגלל הלחות בסליק הוצג הנשק, שנמצא בסליק, במקום אחר. ב-2019 נסגר הסליק לביקורים לאחר שחלק מתקרת הסליק, שלא הייתה מוגנת בבטון, התמוטטה עקב גשמים כבדים שחלחלו לסליק סליק "ההגנה" בכפר גלעדי ד"ר רפי קיטרון, ארץ ישראל הנסתרת - סיפורם של הסליקים ותולדותיהם, הוצאת אריאל, 2010, עמודים 15–16, עמוד 131 מדיה וקבצים בנושא סליק "השומר" בכפר גלעדי בוויקישיתוף הסליק של כפר-גלעדי – לא מדברים על זה, באתר של "עמרי אבידר" דובי זכאי, הסליק של כפר גלעדי, באתר ynet, 24 בפברואר 2002 הסליק בכפר גלעדי, באתר "פנאי בגליל" חצר הראשונים אתר הסליקים בכפר גלעדי, באתר המועצה לשימור אתרי מורשת בישראל הסליק בקבוץ גלעדי, באתר "מלון" כפר גלעדי - הסליק - מדריך טרקר, באתר "טרקר" הסליקים של כפר גלעדי, באתר של יובל מלחי כפר גלעדי, באתר "ההגנה" שמירת סוד הסליק של כפר גלעדי, באתר "הקשר הרב דורי" על קצה האצבע - הקיבוץ ששמר על הסודות, באתר "Photour" הסליק הראשון בארץ, באתר ערוץ 7 הסליק בכפר גלעדי, סרטון באתר יוטיוב, כתבה של הטלויזה הישראלית ערוץ 1 מ-2003, 15 ביולי 2018 הסליקים של כפר גלעדי, סרטון באתר יוטיוב, פודקאסט של יובל מלחי, 20 באוקטובר 2018 כפר גלעדי - אילן שחורי, סרטון באתר יוטיוב, 26 ביולי 2009 איסר בארי היה קבלן בניין לפני שהצטרף לתחום הביטחוני בניגוד להרבה סליקים בנויים בארץ שקירותיהם ותיקרתם חוזקו ביציקות בטון קירות הסליק הזה, שנחצב בסלע, רק צופו במלט אוטם רטיבות קדמו לו סליקים שהורכבו מחביות, כדי חלב וצינורות שהוטמנו באדמה הסליק של "ההגנה" נחשף כבר ב-1975 כשהקיבוץ החליט להקים מפעל משקפיים בבניין שמעל הסליק דבר שאילץ את יודעי הסוד לחשוף את קיומו של הסליק בעיקר כדי למנוע גניבת נשק מהסליק אלי אשכנזי‏, סוף דרכו של "אבי הסליקים"? מחסן הנשק הסודי בכפר גלעדי התמוטט, באתר וואלה, 19 ביוני 2019